Vanzemaljske rase u seriji Stargate SG-1

Nakon prve Goa'uldske invazije na Zemlju veliki broj zemljana odveden je na druge planete u našoj galaksiji kao radna snaga. Neki od njh su se uspjeli osoboditi, neki su prestali biti interesantni Goa'uldima. Svaka od ovih grupa ljudi osnovala je novu civilizaciju, čiji razvoj varira od planete do planete. 
Humanoidne rase koje se pojavljuju u seriji su:

Jaffe koje Goa'uld koriste za svoju vojsku i za inkubatore Goa'uldskim simbiotima


Tolanci napredna ljudska rasa sa planete Tollana. Jedna su od rijetkih ljudskih rasa u galaksiji Mliječni put koja nije dovedena na drugu planetu od strane Goa'ulda.

Ascheni su također napredna ljudska rasa. Gledano prema ljudskim standardima Ascheni imaju malo osobnosti te nemaju smisao za humor ali zato su veoma inteligentni. Osnivači su Aschenske Konfederacije. Ne posjeduju uređaj za biranje te stoga ne koriste Zvjezdana vrata za putovanja. 

Eurondansi su rasa klonova. Pojavljuju se u epizodi Druga strana.

Hebridijci su rasa koja je tehnološki veoma napredna zahvaljujući suživotu sa nehumanoidnom rasom Serakinima.

Langarijanci se sastoje od tri nacije: Kelownansi (Jonas Quinn koji je zamijenio Danijela Jacksona potiče od njih), Terraniansi i Andari Federacija.

Optricanci i Bedrosijanci se pojavljuju u trećoj sezoni u epizodi Nova osnova. Oni međusobno ratuju jer Bedrosijanci vjeruju da je cijela civilizacija na toj planeti potomstvo boga Nefertuma, a Optrisijanci vjeruju da je njihova civilizacija nastala od robova koji su dovedeni kroz Zvjezdana Vrata.

Civilizacija sa planete Talthuns je tehnološki veoma napredna civilizacija. Pojavljuju se u epizodi Čamac za spasavanje u sedmoj sezoni kada SG-1 tim pronađe svemirski brod koji nosi hiljade uspavanih ljudi. Njihova planeta je uništena, a u brodu se nalaze posljednji preživjeli sa planete.

Asgardi su napredna vanzemaljska civilizacija. Predstavljeni su kao visoko evoluirani humanoidi, jedina rasa koja pokušava nastaviti zadaće drevnog saveza četiriju rasa (Noksi, Asgardi, Furlinzi i Drevni), a to je podučavanje i uvođenje drugih rasa u savez.

Drevni su rasa izuzetno naprednih humanoida koja je nekad bila jedna rasa koje su činile drevni savez. Tvorci su sistema Zvjezdanih vrata.


Noksi su jedna od četiri rase drevnog saveza. Unatoč izgledu jedna su od najnaprednijih civilizacija u galaksiji pored Asgarda i Drevnih.


Tok'ra su Goa'uldski pokret otpora. U prevodu sa goa'uldskog jezika Tok Ra znači protiv "Ra". Cilj im je uništiti Sistemske Lordove i promijeniti običaje carstva.


Goa'uldi su parazitska zmijolika bića čije postojanje zavisi od uzimanja drugih bića za domaćine, pri čemu obuzmu domaćinovo tijelo i potisnu njegovu svijest.


Oriji  su grupa uznesenih bića koja koriste svoju naprednu tehnologiju i spiritualno znanje o univerzumu da prevare neascendirane ljude da ih poštuju kao bogove.

Replikatori su umjetno stvroreni organizmi koji se razmnožavaju repliciranjem i putem njega uče o civilizacijama čiju tehnologiju konzumiraju. Imaju eksponencijalan rast i međusobno su povezani u takozvanu Vezu. 


Unasi predstavljaju primitivnu vrstu koja je prva poslužila Goa'uldima za domaćine. Oni žive na nekoliko planeta, ali njihov matični planet je P3X-888 što je ujedno i Goa'uldski matični planet,


Dronovi ili Kull ratnici predstavljaju bića vještački uzgojena da bi služila Goa'uldu Anubisu kao njegova lična vojska.


Re'tu su nehumanoidna rasa čije molekule egzistiraju 180 stepeni van naše faze realnosti što im omogućava da budu nevidljivi za ljudsko oko.


Serakin su tehnološki visoko napredna humanoidna rasa, jedna su od rijetkih humanoidnih rasa u našoj galaksiji Mliječni put koja nije porobljena od strane Goa'ulda.


Salish duhovi su vanzemaljska rasa koja je pomogla Salish Indijancima na planeti označenoj kao PX4-887 da se oslobode Goa'ulda.


Jedinstvo (Stargate) su inteligentna kristalna bića koja su skoro bila uništena od strane Goa'ulda.  


Vrsta sa PJ2-445 su humanoidna bića sa planete PJ2-445. Iako su naizgled isti kao ljudi njihovi unutarnji organi imaju potuno drugačiji raspored. 

Kategorija:Vanzemaljske rase u seriji Stargate SG-1